Πεθαίνω κάθε ξημέρωμα

Το ***Πεθαίνω κάθε ξημέρωμα*** είναι  ελληνική δραματική ταινία του 1969, παραγωγής Φίνος Φιλμ, και σε σκηνοθεσία - σενάριο Νίκου Φώσκολου.

## Πλοκή
Στον μικρό κόσμο του λιμανιού διαδραματίζονται οι ιστορίες των τριών αδελφών, της Πέρσας (Μάρθα Καραγιάννη) της Χαράς (Νόρα Βαλσάμη) και της Τασίας (Μάρθα Βούρτση). Ο πατέρας τους πριν πεθάνει φτιάχνει την ταβέρνα «Τα τρία κορίτσια». Εκεί τραγουδάει η Πέρσα και εκεί συχνάζει η παλιοπαρέα του αρχαιοκάπηλου Ζάχου (Άγγελος Αντωνόπουλος) . Ο λιμενοφύλακας Ορφέας (Κώστας Καζάκος) ευρισκόμενος στο κυνήγι του Ζάχου ερωτεύεται την Πέρσα και μετά από την εμπλοκή του σε ένα θανατηφόρο δυστύχημα σε ώρα υπηρεσίας περνάει στην παρανομία. Η Τασία περιμένει τον αγαπημένο της να επιστρέψει. Έχουν περάσει δέκα χρόνια από τότε που έφυγε με καράβι. Ο Αλέκος (Νίκος Γαλανός)  προσπαθεί να φύγει λαθρεπιβάτης για τα ξένα. Έχει έναν θείο στο Αλγέρι, ο οποίος μια μέρα του στέλνει την πολυπόθητη πρόσκληση, αλλά ο Αλέκος τελικά θα συνειδητοποιήσει ότι ο μόνος άνθρωπος που τον αγαπάει είναι η Χαρά. Θα αφήσει το καράβι για να μείνει με την Χαρά. Ο Ορφέας θα χτυπηθεί με τον Ζάχο και θα τον νικήσει, αλλά η παρέα του Ζάχου για να εκδικηθεί θα του στήσει καρτέρι μια νύχτα. Τελικά στους αρραβώνες της Χαράς και του Αλέκου ο αγαπημένος της Τασίας θα επιστρέψει, ενώ ο Ορφέας θα πάρει μαζί του την Πέρσα πέφτοντας μπροστά σε ένα τρένο.

## Διανομή
* Μάρθα Καραγιάννη .... Πέρσα Σαββόγλου**'
* [[Κώστας Καζάκος]] .... Ορφέας**'
* Νόρα Βαλσάμη .... Χαρά Σαββόγλου**'
* [[Μάρθα Βούρτση]] .... Τασία Σαββόγλου**'
* Άγγελος Αντωνόπουλος .... Ζάχος**'
* [[Νίκος Γαλανός (ηθοποιός)|Νίκος Γαλανός]] .... Αλέκος Παπαθεοδώρου**'
* Σωτήρης Μουστάκας .... Ρίκος
* Μαρία Φωκά .... μάνα
* Τζένη Ζαχαροπούλου .... γυναίκα στην ταβέρνα
* Νάσος Κεδράκας .... ταχυδρόμος
* Σπύρος Καλογήρου .... Φώντας
* Χρήστος Δοξαράς .... μέλος συμμορίας λαθρεμπόρων
* Χρήστος Στύπας .... μέλος συμμορίας λαθρεμπόρων
* Θόδωρος Ντόβας .... μέλος συμμορίας λαθρεμπόρων
* Χρήστος Καλαβρούζος .... Ζήσιμος
* Χρήστος Δακτυλίδης .... Βασίλης
* Ελένη Κριτή .... Λένα
* Άρης Τσιούνης .... Χάρης
* Νίκη Μακρή .... Χριστίνα
* Νίκος Βερλέκης .... φίλος Πέρσας
* Νίκος Κικίλιας .... λιμενοφύλακας

## Παραγωγή και απήχηση
Η Δέσποινα Σταυρουλάκη ερμηνεύει αισθαντικά και σε πρώτη εκτέλεση τα τραγούδια του Μίμη Πλέσσα Άναψε καινούργιο μου φεγγάρι σε στίχους του Άκου Δασκαλόπουλου και Έλα να σβήσεις τη φωτιά σε στίχους Λευτέρη Παπαδόπουλου, ντουμπλάροντας φωνητικά τη Μάρθα Καραγιάννη.

Πρόκειται για τον μοναδικό δραματικό ρόλο της Μάρθας Καραγιάννη στον κινηματογράφο.

Στην ταινία περιέχονται εξωτερικά πλάνα από τον Πειραιά, το Ικόνιο και τη Δραπετσώνα.

## Παραπομπές


## Εξωτερικοί σύνδεσμοι
* ''Πεθαίνω κάθε ξημέρωμα'' στην Ταινιοθήκη της Ελλάδος
* 
* 

Κατηγορία:Ταινίες του 1969
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές δραματικές ταινίες
Κατηγορία:Ελληνικές αισθηματικές ταινίες
Κατηγορία:Ταινίες σε σκηνοθεσία Νίκου Φώσκολου
Κατηγορία:Ταινίες σε σενάριο Νίκου Φώσκολου
Κατηγορία:Ταινίες με μουσική σύνθεση Μίμη Πλέσσα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Φίνος Φιλμ
Κατηγορία:Ελληνικές ασπρόμαυρες ταινίες